અમરેલી સિટી પોલીસને બાતમી મળી હતી કે, અમરેલીના જેશીંગપરામાં રહેતા ભરતભાઈ ઉર્ફે મુન્નો, શંભુભાઈ બાવળીયા વાળાએ પોતાના કારખાનામાં ભારતીય બનાવટનો વિદેશી દારૂ બોટલ નંગ-ર1 કિંમત રૂા. 10,48પનો રાખ્યો હતો. સીટી પોલીસના હેડ કોન્સ્ટેબલ જગદીશભાઈ રાઠોડ, હરેશસિંહ પરમાર, પોલીસ કોન્સ્ટેબલ પરેશભાઈ સોંધરવા, પ્રભાતસિંહ ગોહિલે દરોડો પાડી આરોપીને મુદામાલ સાથે ઝડપી લીધેલ હતો. અમરેલી એલસીબીએ દારૂની હેરાફેરી પર ધોંસ બોલાવી છે. પેટ્રોલિંગ દરમિયાન એલસીબીની ટીમે મોણપુર ગામમાં એક ઘરે દરોડો પાડી કારમાંથી દારૂ ઝડપી એક આરોપીની ધરપકડ કરી છે જ્યારે બીજાની શોધખોળ શરૂ કરી છે. ઉપરાંત ચિત્તલ નજીકથી બાઇકમાંથી દારૂની હેરાફેરી કરતા એક શખ્સને દારૂ સાથે ઝડપી લીધો છે.